**"20 päeva Mariupolis"** (ukraina keeles *20 днів у Маріуполі*) on 2023. aastal valminud Ukraina dokumentaalfilm, mille režissöör on Mstõslav Tšernov. Filmi maailma esilinastus toimus 20. jaanuaril 2023. a. Ameerika Ühendriikide sõltumatute filmide festivalil Sundance  .

Film räägib 20 päevast, mille Tšernov veetis koos kolleegidega ümberpiiratud Mariupolis pärast Venemaa sissetungi algust Ukrainasse. 27. jaanuaril 2023. a. võitis film Sundance'i filmifestivalil People's Choice Awardi parima välismaise dokumentaalfilmi kategoorias  .

Süžee
-----

Tund enne Venemaa sissetungi Ukrainasse saabub Mariupoli rühm Associated Pressi reportereid . 20 päeva jooksul kuni 15. märtsini  dokumenteeris Tšernov ja tema kolleegid kõike linnas toimunut, sealhulgas kohalike elanike matmisi, linna piiramist ja hävitamist Vene sõjaväe poolt. Tšernov kohtub mürskude taustal kodutuga, kes lükkab oma asju täis käru, Tšernov küsib mehelt, kuidas ta leiab jõudu edasi minna. Mille peale mees vastab: "Mida sa tegema hakkad? Nemad tulistavad ja mina lähen". Sõja 21. päeval lahkusid ajakirjanikud Mariupolist mööda humanitaarkoridori. Filmi lõpus ilmub tekst, mis ütleb, et linn oli 86 päeva pärast täielikult Venemaa poolt okupeeritud .

Tootmine
--------

 Mstõslav Tšernov on filmi 20 päeva Mariupolis režissöör, stsenarist ja operaator.
Filmi režissöör, stsenarist ja operaator on tuntud Ukraina sõjakorrespondent Mstõslav Tšernov, "20 päeva Mariupolis" on Tšernovi režissööridebüüt. Fotograaf — Jevhen Maloletka. Filmi väliprodutsent on Vasilisa Stepanenko. Tšernovi sõnul avaldati linnas filmitud materjale "mitte rohkem kui 10%" ja ta soovis edasi anda "linnaelanike kannatusi, et need ulatuslikud hävingud oleksid maailmale arusaadavad ja jääksid ajalukku".

Pressiteade
-----------

Filmi "20 päeva Mariupolis" maailma esilinastus toimus Ameerika Ühendriikides 20. jaanuaril 2023. Sundance'i filmifestivalil Park City linnas. Filmifestivali raames linastus film kuus korda.

Ülevaated
---------

Arvustuste agregaatoril Rotten Tomatoes sai film 100% värskuse reitingu ja 19 kriitiku arvustuse põhjal 8,9 punkti 10-st. Arvustuste agregaator Metacritic andis filmi hindeks 80 punkti 100-st kriitikute kaheksa arvustuse põhjal.

Randy Myers USA ajalehest The Mercury News nimetas filmi "ajalooliseks jutustuseks, mis ei säästa detaile, alates massihaudadest kuni veresaunadeni haiglates ja mujal". Frank Scheck väljaandest The Hollywood Reporter filmi muusika kohta: "Toores filmilint on suuresti ilustamata, kui välja arvata Jordan Dykstra kõhe elektroonilise muusikaga heliriba, mida saaks kergesti üle kanda õudusfilmile (mida "20 päeva Mariupolis" ongi, teatud mõttes)." Dennis Harvey ajakirjast Variety nimetas "20 päeva Mariupolis" "mitteilukirjandusfilmiks" ja kommenteeris, et kuigi filmil "ei ole lihtsat süžeed", muudab režissööri "keeruline esimese isiku narratiiv ja kogutud sõjakuritegude tõendite intensiivsus selle veenvaks." Adam Solomons väljaandest IndieWire andis filmile B-reitingu ja lisas: "Kremli täielik eitamine Tšernovi aruannete kohta on suurim heakskiit, mis üldse olla saab."

Elena Smolina Meduza´st kirjutas, et "film näita mitte kogu hävitatud linna lugu" ja see "ainult võimendab pildi kohutavat mõju: me mõistame, et kaadri taha on jäänud palju rohkem". Valeri Mirnõi Ukraina portaalist *The New Voice of Ukraine* nimetas Tšernovi tööd "ajakirjanduslikuks vägitükiks" .

Derek Smith USA ajakirjast *Slant* arvas, et film on "tunnustus Mariupoli rahvale" ja et see "leinab samaaegselt kümnete tuhandete inimeste kaotust ja kiidab nende võitlust, kes ikka veel Mariupolis ellujäämise nimel vaeva näevad." Joe Friar ajalehest Fort Worth Report nimetas linateost "keeruliseks, kuid oluliseks vaatemänguks, et mõista sõjast laastatud linna suurust ja elanikkonda, kelle vastupanuvõime rünnakule on tunnistus nende iseseisvusvõitlusest." Amy Smith väljaandest Next Best Picture arvas, et Tšernovi eesmärk ei olnud muuta filmi "pööravaks", vaid "soovis esitada olukorda sellisena, nagu ta seda nende raske 20 päeva jooksul nägi, mis teebki selle dokumentaalfilmina nii tõhusaks."

Märkmed
-------

1. 1 2 3  "Мировая премьера украинского фильма "20 дней в Мариуполе" состоится 20 января на Sundance – главном фестивале независимого кино в мире". *Интерфакс-Украина* (vene). Vaadatud 24. veebruaril 2023.
2. ↑  "Фильм «20 дней в Мариуполе» о российском вторжении в Украину получил приз зрительских симпатий на кинофестивале «Сандэнс»". *Meduza* (vene). 27. jaanuar 2023. Vaadatud 24. veebruaril 2023.
3. 1 2  ""20 дней в Мариуполе" получил приз на кинофестивале "Сандэнс"". *Радио Свобода* (vene). 28. jaanuar 2023. Vaadatud 24. veebruaril 2023.
4. 1 2 3  ""Люди подходили и просили: "Покажите это миру". Фильм "20 дней в Мариуполе" получил приз зрительских симпатий на фестивале "Сандэнс"". *Настоящее Время* (vene). Vaadatud 24. veebruaril 2023.
5. 1 2  Фрэнк Шек (21. jaanuar 2023). "'20 Days in Mariupol' Review: Harrowing Doc Chronicles Russian Siege of Ukrainian Port City". *The Hollywood Reporter* (inglise). Vaadatud 24. veebruaril 2023.
6. 1 2 3  "«20 дней в Мариуполе». Репортеры The Associated Press были последними журналистами, остававшимися в осажденном городе Фильм об их работе показали на «Сандэнсе»". *Meduza* (vene). 23. jaanuar 2023. Vaadatud 24. veebruaril 2023.
7. ↑  "20 Days in Mariupol". *Rotten Tomatoes* (inglise). Vaadatud 25. veebruaril 2023.
8. ↑  "20 Days in Mariupol". *Metacritic* (inglise). Vaadatud 25. veebruaril 2023.
9. ↑  "What to watch: 'Shrinking' finds Jason Segel, Harrison Ford at their best". *The Mercury News* (Ameerika inglise). 25. jaanuar 2023. Vaadatud 24. veebruaril 2023.
10. ↑  Harvey, Dennis (21. jaanuar 2023). "'20 Days in Mariupol' Review: A Harrowingly Immediate Look at a City Under Siege". *Variety* (Ameerika inglise). Vaadatud 24. veebruaril 2023.
11. ↑  Solomons, Adam (21. jaanuar 2023). "'20 Days in Mariupol' Review: An Unflinching Look at the True Price of Russia's War on Ukraine". *IndieWire* (inglise). Vaadatud 25. veebruaril 2023.
12. ↑  Валерий Мирный (29. jaanuar 2023). "Трагедии и преступления. Рецензия на фильм Мстислава Чернова 20 дней в Мариуполе". *NV Life* (vene). Vaadatud 25. veebruaril 2023.